L 280/36
SK
Úradný vestník Európskej únie
28.10.2022
(19)
Uznesením vlády autonómneho regiónu Madeira č. 101/2020 z 13. marca a nariadením č. 133-B/2020 podpredsedníctva vlády autonómneho regiónu Madeira a regionálneho sekretariátu pre sociálne začlenenie a občianstvo z 22. apríla sa zaviedli viaceré regionálne opatrenia v oblasti zamestnanosti v autonómnom regióne Madeira.
Opatrenia sú opísané v článku 3 písm.
k) vykonávacieho rozhodnutia (EÚ) 2020/1354.
Konkrétne opatrenia vrátane regionálneho navýšenia podpory v rámci celoštátnych systémov, konkrétne režimu skráteného pracovného času, ako aj podpory samostatne zárobkovo činných osôb a podnikov pri obnovení ich podnikateľskej činnosti, boli určené na zachovanie zamestnanosti na Madeire počas výskytu ochorenia COVID-19.
Podpora v rámci týchto opatrení bola podmienená udržaním pracovných zmlúv, ako aj podnikateľských činností podnikov.
(20)
Článkom 156 zákona č. 75-B/2020 z 31. decembra a za podmienok stanovených v jeho bode 2 písm.
c) až f), bližšie špecifikovanom vo vládnom nariadení č. 19-A/2021 z 25. januára a rozšírenom článkom 12 zákonného dekrétu č. 104/2021 z 27. novembra, sa zaviedla schéma mimoriadnej podpory pre samostatne zárobkovo činné osoby, pracovníkov, ktorí nemajú prístup k iným mechanizmom sociálnej ochrany a manažérov, ktorých príjem bol obzvlášť zasiahnutý pandémiou ochorenia COVID-19.
Opatrenie je opísané v článku 3 písm.
r) vykonávacieho rozhodnutia (EÚ) 2020/1354.
V prípade samostatne zárobkovo činných osôb sa v rámci opatrenia poskytovala dávka vo výške dvoch tretín poklesu mesačného príjmu pracovníkov, pričom horná hranica sa rovnala 501,16 EUR.
Oprávnenými samostatne zárobkovo činnými osobami boli osoby, ktoré v období od marca do decembra 2020 zaznamenali v porovnaní s rokom 2019 pokles príjmov aspoň o 40 %.
V prípade pracovníkov, ktorí nemajú prístup k iným mechanizmom sociálnej ochrany, sa v rámci opatrenia poskytla: i) pre zamestnancov dávka rovnajúca sa rozdielu medzi mesačnou referenčnou hodnotou 501,16 EUR a priemernou mesačnou mzdou na dospelú osobu v príslušnej domácnosti; a ii) pre samostatne zárobkovo činné osoby dávka vo výške dvoch tretín poklesu mesačného príjmu pracovníkov, pričom horná hranica predstavovala 501,16 EUR.
V prípade manažérov sa v rámci opatrenia poskytla dávka rovnajúca sa buď ich referenčnému priemernému mesačnému príjmu, ak bol nižší ako 1,5-násobok portugalského indexu sociálnej podpory (Indexante dos Apoios Sociais, IAS, v roku 2021 vo výške 438,81 EUR), alebo dvom tretinám ich referenčného priemerného mesačného príjmu, ak bol rovný alebo vyšší ako uvedený index.
Oprávnenými manažérmi boli tí, ktorých podnikateľské činnosti boli v dôsledku pandémie ochorenia COVID-19 dočasne pozastavené, alebo ktorí počas 30 dní predchádzajúcich podaniu žiadosti o podporu čelili stratám príjmov vo výške aspoň 40 % v porovnaní s tým istým mesiacom predchádzajúceho roka alebo s mesačným priemerom počas dvoch mesiacov pred uvedeným obdobím.
Vo všetkých prípadoch mala dávka minimálnu hodnotu rovnajúcu sa 50 EUR, zvýšenú na 50 % mesačného zníženia príjmov zaznamenaného v rozsahu od 50 % do 100 % portugalského indexu sociálnej podpory, alebo 50 % portugalského indexu sociálnej podpory, ak pokles príjmov presiahol uvedený index.
(21)
V bode 2.5.1 prílohy k uzneseniu Rady ministrov č. 41/2020 zo 6. júna, bližšie špecifikovanom v článkoch 10 až 12 nariadenia vlády č. 180/2020 z 3. augusta a rozšírenom článkami 5 až 7 prílohy k nariadeniu vlády č. 37-A/2021 z 15. februára, sa zaviedla schéma sociálnej podpory pre umelcov, autorov, technikov a iných odborníkov v oblasti umenia.
Opatrenie je opísané v článku 3 písm.
s) vykonávacieho rozhodnutia (EÚ) 2020/1354.
V opatrení sa stanovila mesačná dávka rovnajúca sa portugalskému indexu sociálnej podpory (Indexante dos Apoios Sociais, IAS, v roku 2021 vo výške 438,81 EUR).
(22)
Portugalsko ďalej rozšírilo alebo zmenilo sériu opatrení v oblasti zdravia s cieľom riešiť výskyt ochorenia COVID-19.
Týka sa to najmä opatrení uvedených v odôvodneniach 23 až 27.
(23)
Normou č. 012/2020 zo 6. mája v znení zmien zo 14. mája 2020 a normou č. 013/2020 z 10. júna v znení zmien z 23. júna 2020, ktoré vydalo portugalské generálne riaditeľstvo pre zdravie, ako aj zákonným dekrétom č. 10-A/2020 z 13. marca sa stanovil nákup osobných ochranných prostriedkov, ktoré sa majú používať na pracovisku, najmä vo verejných nemocniciach, na príslušných ministerstvách, v obciach a v autonómnych oblastiach Azory a Madeira.
Opatrenie je opísané v článku 3 písm.
n) vykonávacieho rozhodnutia (EÚ) 2020/1354.
(24)
Zákonným dekrétom č. 10-A/2020 z 13. marca sa zaviedla kampaň v oblasti hygieny v školách, ktorej cieľom je zabezpečiť bezpečný návrat učiteľov, iných členov personálu a študentov do školy.
Opatrenie je opísané v článku 3 písm.
o) vykonávacieho rozhodnutia (EÚ) 2020/1354.